Anél Potgieter: As die bakgogga byt | Netwerk24
Anél Potgieter: As die bakgogga byt
Deur Anél Potgieter 28 Junie 2020 00:03
Almal het gedurende die inperking gebak en geëksperimenteer met resepte, maar as jy al ooit jou ouma se verlore gemmerkoekie- of skonresep gesoek het, of jou mond water vir enigiets van stroopkoek tot soutbrood, kleinkoekies tot kaaskoek, beskuit, kolwyntjies, gebakte warm poedings en Kersfeesgebak, is Landbou Boerekos: Die beste gebak die boek vir jou. Dit bied ’n omvattende versameling bakresepte uit die gewilde kostydskrif Landbou Boerekos.
Arina du Plessis skryf daarin: “Ek het onlangs ’n groot pot marmelade op die stoof gehad toe ek besef ek het te min flesse om dit alles te bottel. Toe bedink ek ’n paar resepte met marmelade om daarvan te gebruik – onder meer hierdie maklike teebroodjie.
Bak sommer ’n paar en bevries dit, of deel die broodjies onder jou vriendinne uit. Dit is smullekker saam met ’n pot Earl Grey- of rooibostee.”
’n Partytjie sonder ’n koek is net ’n vergadering, het die kosskrywer Julia Child gesê. Ek stem volmondig saam. Vier ’n spesiale dag met ’n spesiale koek soos dié warmmelksponskoek – dis hoe dit hoort!
So, as die bakgogga jou weer byt, of jy hunker dalk na die vertroostende smaak van tradisionele tuisgebak, koop die boek!
Lekker bak almal
Voorverhit die oond tot 170 °C en voer ’n klein, gesmeerde broodpannetjie met bakpapier uit. Smeer weer of bespuit met kleefwerende kossproei. Verroom die botter en strooisuiker goed tot lig en donsig. Klits die vanieljegeursel by, en voeg die eiers by.
Klits goed. Sif die meel en bakpoeier oor die botter-en-eiermengsel. Voeg die marmelade en melk by. Klits deur totdat ’n dik beslag vorm. Skep die beslag in die voorbereide pan en bak vir ongeveer 45 minute tot goudbruin en deurgaar.
Laat vir ’n paar minute in die pan afkoel voor jy die broodjie op ’n draadrak uitkeer. Laat heeltemal afkoel.
Sif versiersuiker oor die broodjie net voordat jy dit voorsit.
Lewer 1 klein teebrood.
Warmmelksponskoek met amandelroom en bessies.
450 ml witsuiker
40 ml sjerrie
250 ml bessiekonfyt van jou keuse
3 ml elk amandel- en vanieljegeursel
250 ml vars bessies van jou keuse, kleiner gesny, indien nodig – as jy nie vars kan kry nie, gebruik bevrore bessies
Voorverhit die oond tot 180 °C. Voer twee koekpanne van 20 cm met bakpapier uit en smeer goed.
Vir die sponskoek: Klits die eiers in ’n groot mengbak en voeg die suiker geleidelik by. Klits vir ongeveer 10 minute tot liggeel en dik. Voeg die vanieljegeursel by en klits deur. Verhit die melk, water en olie tot kookpunt, verwyder van die hitte en laat effens afkoel. Sif die meel, bakpoeier en sout oor die eiermengsel en vou in. Voeg die melkmengsel by en meng liggies tot ’n gladde beslag vorm.
Verdeel die beslag tussen die twee panne en bak vir 20-25 minute tot gaar.
Haal die koeke uit die oond, laat vir 10 minute in die panne afkoel en keer op draadrakke uit om af te koel tot kamertemperatuur.
Vir die versiersel: Sny elke koeklaag in twee dunner lae en besprinkel elke laag met sjerrie. Smeer ’n lagie bessiekonfyt op elke koeklaag. Sit die onderste koeklaag op ’n koekstaander. Klits die room, versiersuiker en amandel- en vanieljegeursel saam tot styf. Smeer ’n dun laag room op die onderste koeklaag, die tweede en die derde koeklaag. Sprinkel ’n paar stukkies bessies oor.
Stapel die koeklae op mekaar en smeer die res van die room op die boonste laag. Rond af met die res van die bessies. Bêre die koek in die yskas.
Lewer 12–14 porsies
Lewer ongeveer tien porsies.
2 houers (250 g elk) geroomde maaskaas
1 houer (230 g) biltonggeur-roomkaas
180 ml karringmelk, jogurt of suurroom
180 ml fyn biltong of biltongpoeier
250 ml gekrummelde fetakaas
125 ml klam beesbiltongskaafsels
Voorverhit die oond tot 180 °C en smeer ’n losboomkoekpan van 20 cm.
Vir die tertkors: Smeer elke vel fillodeeg met ’n dun lagie gesmelte botter en voer die tertbord met laag op laag fillodeeg uit. Laat die rande van die deeg oor die kant van die pan hang. Bak vir 10 minute en haal uit die oond.
Verlaag die oondtemperatuur tot 160 °C.
Vir die vulsel: Sit die kase, eiers, karringmelk (of jogurt of suurroom), fyn biltong en koekmeel in ’n voedselverwerker en klop tot glad.
Giet in die halfgaar kors en krummel die fetakaas oor die vulsel. Bak vir 1 uur tot die kaaskoek net ferm is (die binnekant kan nog liggies bewe as jy teen die pan tik). Skakel die oond af en maak die deur op ’n skrefie oop.
Laat die koek vir 30 minute in die oond afkoel en haal dan uit om verder af te koel.
Rond af met skaafsels biltong en roketblare. Bedruip met olyfolie en maal ’n bietjie swartpeper oor.
Landbou Boerekos: Die beste gebak word uitgegee deur Human & Rousseau en kos R350. Drie lesers kan elk ’n kopie wen. SMS die woord “bak” met jou naam en adres na 34581. Sluitingsdatum: 3 Julie 2020.
Meer oor: Anél Potgieter | Kotelik | Kos | Resepte
Anél Potgieter: Ierse koffie vir my dierbare pa Coen
Anél Potgieter: Piesangkoek
Kostelik met Anél Potgieter: 'n Beesstert teen die koue
Anél Potgieter: Lady Baltimore-koek